Diari Oficial de la Generalitat Valenciana


Sumari del DOGV 8885, del 18-08-2020 (2020/6697)

ORDRE 18/2020, de 14 d'agost, de la Conselleria d'Educació, Cultura i Esport, per la qual s'autoritza al centre privat de formació professional específica Ceisal, de Castelló de la Plana, l'oferta d'una segona unitat del segon curs del cicle formatiu de tècnic o tècnica superiors en Audiologia Protètica en règim semipresencial o a distància.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8885

Data del DOGV
:   18-08-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6697


Data del document
:   14-08-2020

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 18/2020, de 14 d'agost, de la Conselleria d'Educació, Cultura i Esport, per la qual s'autoritza al centre privat de formació professional específica Ceisal, de Castelló de la Plana, l'oferta d'una segona unitat del segon curs del cicle formatiu de tècnic o tècnica superiors en Audiologia Protètica en règim semipresencial o a distància. [2020/6697]  
Antecedents de fet  
Primer. Mitjançant Resolució de 15 de maig de 2015, de la Conselleria d'Educació, Cultura i Esport, el centre privat de formació professional Ceisal, de Castelló de la Plana, codi de centre 38228522, té autoritzades, a partir del curs escolar 2015-2016, els ensenyaments en la modalitat semipresencial del cicle formatiu de tècnic/a superior en Audiologia Protètica.  
Segon. Mitjançant Resolució de 28 de setembre de 2018, de la Conselleria d'Educació, Investigació, Cultura i Esport, s'autoritza al centre l'oferta d'una segona unitat de primer curs del cicle formatiu de tècnic/a superior en Audiologia Protètica, en règim semipresencial o a distància, per al curs acadèmic 2018-2019.  
Tercer. Mitjançant Ordre, de 19 de novembre de 2019, de la Conselleria d'Educació, Cultura i Esport, s'autoritza al centre l'oferta d'una segona unitat del primer curs i una segona unitat del segon curs del cicle formatiu de tècnic/a en Audiologia Protètica en règim semipresencial o a distància per al curs acadèmic 2019-2020, aquesta última per a donar continuïtat a l'autorització de data 28 de setembre de 2018.  
  
Quart. En data 23 de juny de 2020, el centre sol·licita autorització per a oferir una segona unitat del primer curs i una segona unitat del segon curs en la modalitat semipresencial o a distància del cicle formatiu de tècnic/a superior en Audiologia Protètica.  
Cinqué. En data 23 de juliol de 2020, la Inspecció d'Educació d'aquesta conselleria a Castelló de la Plana emet informe favorable perquè se li autoritze a oferir una segona unitat del segon curs, fent constar que el centre només oferirà un grup de primer, atés que no ha tingut sol·licituds suficients per a configurar una segona unitat.  
Sisé. En data 31 de juliol de 2020, la Direcció General de Formació Professional i Ensenyaments de Règim Especial emet proposta de resolució estimatòria perquè el centre oferisca solament una segona unitat del segon curs del cicle formatiu de tècnic/a superior en Audiologia Protètica per al curs 2020-2021 en aquells mòduls professionals que siga necessari per existir matrícula suficient.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11.b, pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 77/2010 de 27 d'agost, de la Conselleria d'Educació, per la qual es regula el mòdul professional de formació en centres de treball (FCT) dels cicles formatius de formació professional, dels ensenyaments d'arts plàstiques i disseny i dels programes de qualificació professional inicial en l'àmbit territorial de la Comunitat Valenciana.  
4t. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9,10, 11 i 13 de l'Ordre de 4 de maig de 2009, de la Conselleria d'Educació.  
5é. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
6é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
7é. Resolució de 28 de juliol de 2020, del secretari autonòmic d'Educació i Formació Professional per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2020-2021 impartisquen cicles de formació professional bàsica, de grau mitjà i de grau superior.  
8é. Reial decret 1685/2007, de 14 de desembre, pel qual s'estableix el títol de tècnic/a superior en Audiologia Protètica i es fixen els seus ensenyaments mínims.  
9é. Ordre de 29 de juliol de 2009, de la Conselleria d'Educació, per la qual s'estableix per a la Comunitat Valenciana el currículum del cicle formatiu de grau superior corresponent al títol de tècnic/a superior en Audiologia Protètica.  
Amb base en els antecedents de fet i fonaments de dret exposats  
  
  
ORDENE  
  
Autoritzar el centre privat de formació professional específica Ceisal, de Castelló de la Plana (codi de centre 02537287), per a oferir una segona unitat del segon curs del cicle formatiu de tècnic/a superior en Audiologia Protètica per al curs acadèmic 2020-2021, en la modalitat semipresencial o distància, en aquells mòduls professionals que siga necessari per existir matrícula suficient, amb un màxim de 45 llocs escolars.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 14 d'agost de 2020  
  
El secretari autonòmic d'Educació i Formació Professional,  
MIGUEL SOLER GRACIA